પોરબંદરના એમ.જી.રોડના નવિનિકરણ બાદ વરસાદી પાણીના નિકાલ માટેનું આયોજન નગરપાલિકા દ્વારા કરવામાં આવ્યુ હતુ. અહી રોડની સાઈડમાં ડ્રેનેજ બનાવવાની કામગીરી ઘણા લાંબા સમયથી ચાલી રહી છે. આ કામગીરી ગોકળગાયની ગતિએ ચાલી રહી છે. એટલુ જ નહી આ કામગીરી નબળી પણ થઈ રહી છે. જે સ્થળે ડ્રેનેજ બનાવવામાં આવી છે ત્યાથી પીવાના પાણી અને ભુગર્ભ ગટરની લાઈન બાજુમાંથી પસાર થાય છે આ કામગીરી દરમ્યાન પાણીની પાઈપ લાઈન સાથે ગટરના પાણી પણ ભળી ગયા છે. આજે કોંગ્રેસે જનતા દરોડો પાડયો હતો અને આ કામગીરી બંધ કરાવી હતી. એમ.જી.રોડ ઉપર ડ્રેનેજની કામગીરી બાદ પાણીની પાઈપ લાઈન તુટી જતા આખી ડે્નેજ પાણીથી તરબોળ બની હતી. તેમ છતાં આ કામગીરી ચાલી રહી હતી. આથી કોંગ્રેસના આગેવાનોએ પાલિકાના અધિકારીઓને સ્થળ પર બોલાવ્યા હતા અને તેઓએ નિરીક્ષાણ કર્યા બાદ આ કામગીરી બંધ કરાવી હતી.